b'\n_START_ARTICLE_\nErnest Eypper\n_START_SECTION_\n\xc5\xbdivljenje in delo\n_START_PARAGRAPH_\nErnest Eypper, tudi Ernest Ejper, je po kon\xc4\x8dani gimnaziji v rojstnem kraju (1935) na pari\xc5\xa1ki Sorboni \xc5\xa1tudiral mednarodno pravo. Po vrnitvi v Ljubljano se je vpisal na pravno fakulteto in bil nato zaposlen na francoskem veleposlani\xc5\xa1tvu v Beogradu in Bejrutu. Ob okupaciji 1941 se je priklju\xc4\x8dil Narodnoosvobodilnemu gibanju v Ljubljani; postal \xc4\x8dlan sabota\xc5\xbene skupine in Varnostno-obve\xc5\xa1\xc4\x8devalne slu\xc5\xbebe. \xc4\x8clan Komunisti\xc4\x8dne partije Slovenije je postal 1941; avgusta istega leta so ga italijanski fa\xc5\xa1isti aretirali, pa zaradi pomanjkanja dokazov izpustili. V ilegali je bil voja\xc5\xa1ki referent in \xc4\x8dlan rajonskega odbora Osvobodilne fronte Trnovo. Marca 1942 je bil po naklju\xc4\x8dju ponovno aretiran in maja kot talec ustreljen. Za narodnega heroja je bil razgla\xc5\xa1en 27. novembra 1953.'